# Baifa Monu Zhuan Zhi Mingyue Tianguo

Baifa Monu Zhuan Zhi Mingyue Tianguo (xinès simplificat: 白发魔女传之明月天国, pinyin: Báifā Mónǚ Zhuán zhī Míngyuè Tiānguó, literalment 'La bruixa del cabell blanc del regne celestial de la lluna') és una pel·lícula xinesa de fantasia i wuxia en 3D vagament basada en la novel·la de Liang Yusheng Baifa Monü Zhuan. Dirigida per Jacob Cheung i produïda per Bona Film Group, a la pel·lícula hi actua Fan Bingbing com el personatge titular, junt Huang Xiaoming, Vincent Zhao i altres entre el repartiment dels personatges secundaris. Originalment destinada a estrenar-se el 25 d'abril de 2014, la pel·lícula fou anunciada per més tard, l'1 d'agost de 2014, finalment estrenant-se el 31 de juliol de 2014.

## Producció

Fou produïda amb un pressupost de 100 milions de yuans. La filmació començà el novembre de 2012 i finalitzà en març de 2013. Durant la filmació, Huang Xiaoming tingué una caiguda de tres metres d'alçària després d'un accident amb un cable en la decoració i es fracturà dos dits del peu esquerre. Hagué de seure's en una cadira de rodes per unes setmanes, però tornà a rodar fins i tot quan encara havia de recuperar-se. El 2 d'abril de 2013, Huang i Fan Bingbing van atendre una conferència de premsa a Pequín per parlar sobre les seues experiències en el rodatge.

## Recepció
### Taquilla

La pel·lícula guanyà US$61.900.000 de dòlars americans en la Xina continental i un total de 64,2 milions de dòlars americans internacionalment.

### Crítics

La pel·lícula va rebre crítiques negatives per part de l'audiència. L'agregador de ressenyes Rotten Tomatoes informa d'un 0 d'aprovació per part dels crítics, amb una puntuació mitjana d'un 4,3/10, basat en 6 crítiques. The Hollywood Reporter digué, "és una vergonya que la primera pel·lícula de Cheung en set anys està finalment pesant-li per aquesta història irregular i feta amb presses acreditada a cinc guionistes, cadascun possiblement aportant les seues referències pròpies (que van dels drames històrics amb paràboles polítiques com el de l'últim any Life of Ming, fins als drames contemporanis com Infernal Affairs) i les seues perspectives sobre com fer connectar la pel·lícula amb una nova generació d'espectadors. L'intent d'aquest en reinventar aquesta història es troba incòmodament amb l'element central que no podia ser canviat — aquest és, el romanç amb problemes (i presentat de manera descuidada) que involucra al personatge titular."
En un lloc web de crítiques de pel·lícules xinès, Douban, la pel·lícula va ser puntuada amb un 3,8/10, basant-se en 51590 visitants. En Mtime.com, fou puntuada amb un 5,5 de 10, basant-se en 13137 visitants.

## Referències

* 1 2 «'The White Haired Witch of the Lunar Kingdom' ('Bai Fa Mo Nu Zhuan Zhi Ming Yue Tian Guo'): Film Review». Hollywood Reporter [Consulta: 10 agost 2014].
* ↑ «The White Haired Witch of Lunar Kingdom». FilmAffinity. [Consulta: 18 novembre 2018].
* 1 2 «Fan Bingbing and Huang Xiaoming Completes [sic Filming "White Haired Witch"]». Jayne Stars, 04-04-2013. [Consulta: 8 abril 2013].
* 1 2 «White Haired Witch drops a poster! (and literally drops an actor!)». TarsTarkas.net Blog. [Consulta: 8 abril 2013].
* ↑ «《白发魔女传之明月天国》北京首映- 黄晓明获赞“送嫁男神”(图)» (en xinès). NetEase, 29-07-2014. Arxivat de l'original el 26 de març 2019. [Consulta: 30 juliol 2014].
* ↑ «新《白发魔女传》改档七夕 五一档大片扎堆 为放映空间而调整» (en xinès). mtime, 08-04-2014. Arxivat de l'original el 26 de març 2019. [Consulta: 8 abril 2014].
* ↑ «Weekly box office 11/08/2014 - 17/08/2014». english.entgroup.cn. Arxivat de l'original el 2014-10-13. [Consulta: 25 agost 2014].
* ↑ Nancy Tartaglione and David Bloom. «‘Transformers 4′ Tops 2014’s 100 Highest-Grossing International Films – Chart». Deadline Hollywood, 10-01-2015. [Consulta: 10 gener 2015].
* ↑ «The White Haired Witch of Lunar Kingdom». rottentomatoes. [Consulta: 13 agost 2015].
* ↑ «白发魔女传之明月天国». douban.com. [Consulta: 13 agost 2015].
* ↑ «白发魔女传之明月天国». mtime.com. Arxivat de l'original el 26 de març 2019. [Consulta: 13 agost 2015].